A cerebrovascularis betegségekből eredő, idő előtti halálozás egyenlőtlenségei Európában 1990 és 2014 között
Authors: Németh Noémi , Endrei Dóra , Horváth Lilla , Elmer Diána , Csákvári Tímea , Pónusz Róbert , Szapáry László , Boncz Imre 
Published: March 2021

Összefoglaló.
Bevezetés: A cerebrovascularis betegségek népegészségügyi
szempontból jelentősek, világszerte a vezető halálokok között szerepelnek, és a
rokkantság egyik fő okát képezik. Célkitűzés: Vizsgálatunk
célja a cerebrovascularis betegségekből eredő, idő előtti halálozás hazai és
nemzetközi adatainak elemzése régiónkénti bontásban a 45–59 éves korcsoportban.
Módszerek: Retrospektív, kvantitatív elemzés keretében
vizsgáltuk a cerebrovascularis betegségekből eredő, korspecifikus, 1990 és 2014
közötti halálozást az Egészségügyi Világszervezet (WHO) Európai Régióján belül
kiválasztott nyugat-európai (n = 17), kelet-európai országokban (n = 10) és a
volt Szovjetunió utódállamaiban (n = 15), 100 000 főre vetítve, a WHO Európai
Halálozási Adatbázisának adatai alapján. Leíró statisztikai módszereket,
idősoros kimutatást, Kruskal–Wallis-próbát alkalmaztunk.
Eredmények: A cerebrovascularis betegségekből eredő,
100 000 főre vetített korspecifikus halálozás a nyugat-európai országokban volt
a legalacsonyabb (férfiak: 1990: 35,14, 2014: 14,31; nők: 1990: 21,11, 2014:
8,76) és a Szovjetunió utódállamaiban a legmagasabb (férfiak: 1990: 134,19;
2014: 91,13; nők: 1990: 83,62, 2014: 41,83) (p<0,05). A kelet-európai és a
nyugat-európai országok, valamint a nyugat-európai országok és a Szovjetunió
utódállamainak korspecifikus, cerebrovascularis halálozása között szignifikáns
különbséget találtunk mindkét nemben (1990, 2004, 2014: p<0,05). A
cerebrovascularis betegségek korspecifikus standardizált halálozása 1990 és 2014
között a nyugat-európai országokban (férfiak: –59,28%, nők: –58,29%) csökkent a
legnagyobb mértékben, melyet a vizsgált kelet-európai országok (férfiak:
–54,14%, nők: –57,53%), majd a Szovjetunió utódállamai (férfiak: –32,09%, nők:
–49,97%) követtek. Következtetések: A korspecifikus,
cerebrovascularis halálozás a férfiak és a nők körében egyaránt csökkent az
egyes régiókban. Magyarországon a nyugat-európai átlagnál jobban, 62,2%-kal
csökkent a férfiak és 59,1%-kal a nők korai cerebrovascularis halálozása 1990 és
2014 között. Orv Hetil. 2021; 162(4): 144–152.
Summary.
Introduction: Cerebrovascular diseases are a significant public
health concern, they are among the leading causes of death worldwide and one of
the major causes of disability. Objective: Our aim was to
analyse national and international data regarding premature, cerebrovascular
disease mortality per region in the 45–59 age group. Methods:
We performed a retrospective, quantitative analysis on age-specific, premature
cerebrovascular disease mortality between 1990 and 2014 per 100 000 population
on data derived from the World Health Organisation, European Mortality Database
on Western European (n = 17), Eastern European (n = 10) countries, and countries
of the former Soviet Union (n = 15). Descriptive statistics, time series
analysis and Kruskal–Wallis test were performed. Results:
Age-related, cerebrovascular disease mortality per 100 000 population was the
lowest in Western European countries (males: 1990: 35.14, 2014: 14.31; females:
1990: 21.11, 2014: 8.76), and the highest in former Soviet Union countries
(males: 1990: 134.19; 2014: 91.13; females: 1990: 83.62, 2014: 41.83)
(p<0,05). Significant differences were found in age-specific, cerebrovascular
disease mortality in both sexes between Eastern and Western European countries
and former Soviet Union countries (1990, 2004, 2014: p<0.05). Between 1990
and 2014, age-specific, standardized cerebrovascular disease mortality showed
the biggest decrease in Western European countries (males: –59.28%, females:
–58.29%) followed by Eastern European (males: –54.14%, females: –57.53%) and
former Soviet Union countries (males: –32.09%, females: –49.97%).
Conclusions: Age-specific, cerebrovascular disease
mortality decreased in both sexes in all regions analysed. Hungary was found to
have seen a decrease above the Western European average, premature
cerebrovascular mortality decreased by 62.2% in males and 59.1% in females
between 1990 and 2014. Orv Hetil. 2021; 162(4): 144–152.